Τατουάζ μανίκι με ένα χταπόδι που έχει αποδοθεί με την τεχνοτροπία της νέας σχολής τατουάζ
Το **τατουάζ της σύγχρονης σχολής** είναι ένα στυλ τατουάζ που οριοθετείται στις αρχές της δεκαετίας του 1970 με επιρροές μερικώς από τα τατουάζ της παλιάς σχολής στις Η.Π.Α. Αυτό το είδος τατουάζ έχει ως βασικό χαρακτηριστικό το παχύ περίγραμμα, τη χρήση ζωντανών χρωμάτων και την υπερβολή στην απόδοση του θέματος. Τα τατουάζ της σύγχρονης σχολής επίσης σηματοδοτούν τη μετάβαση στην ανοιχτή διάδοση των τεχνικών τατουάζ.

Προέλευση
---------

Υπάρχουν διάφορες απόψεις σχετικά με το πως ξεκίνησαν τα τατουάζ της νέας σχολής. Μια υπόθεση είναι ότι οι καλλιτέχνες τατουάζ της Καλιφόρνιας ξεκίνησαν τους πειραματισμούς με διάφορα στυλ, από τις αρχές κιόλας της δεκαετίας του 1970 και συμπεριέλαβαν στη θεματολογία τους από διάσημες ηθοποιούς, χαρακτήρες του Ντίσνεϋ ως και το σκάφος USS Enterprise από το Σταρ Τρεκ. Υποστηρίζεται πως κατά τη διάρκεια αυτής της περιόδου, δημιουργήθηκαν νέα πολιτιστικά σχέδια ύστερα από απαίτηση των πελατών παρά λόγω της έμπνευσης των καλλιτεχνών τατουάζ.

Άλλες απόψεις τοποθετούν την εμφάνιση των τατουάζ της σύγχρονης σχολής στα τέλη της δεκαετίας του 1980 και τη δεκαετία του 1990. Ο καλλιτέχνης τατουάζ Μάρκους Παχέκο αναγνωρίζεται ως ένας από τους καλλιτέχνες που εκλαΐκευσαν από νωρίς το συγκεκριμένο είδος τατουάζ.

Χαρακτηριστικά
--------------

Τα τατουάζ της σύγχρονης σχολής ενσωματώνουν στοιχεία από πολλά παραδοσιακά είδη τατουάζ συμπεριλαμβανομένων των ιρεζούμι, των τατουάζ της κλασικής σχολής και της παραδοσιακής τέχνης. Είναι παρόμοια με τα τατουάζ της παλιάς σχολής στο ότι και τα δύο γενικά χρησιμοποιούν παχύ περίγραμμα, ενώ διαφέρουν στο ότι δε διαθέτουν περιορισμένη χρωματική παλέτα.  Τα τατουάζ της σύγχρονης σχολής δεν είναι ρεαλιστικά καθώς υπερβάλλουν στην απόδοση των λεπτομερειών του θέματος. Μάλιστα συγκρίνονται με το στυλ των καρτούνς, των γράφιτις, και θεμάτων που συναντά κανείς στην κουλτούρα του χιπ χοπ όπως γραμματοσειρές με έντονες ακμές και όγκο.

Όσο αφορά τη θεματολογία, τα τατουάζ της σύγχρονης σχολής δεν περιορίζονται σε παραδοσιακά θέματα (όπως τις καρδιές και τους αετούς). Διαθέτουν φανταστικά θέματα, μυθιστορηματικά σχέδια και γενικά διαθέτουν μεγάλο εύρος προσαρμογής στη θεματολογία τους. Παρόλα αυτά, τα θέματα της παλιάς σχολής αποδίδονται συχνά με το στυλ της σύγχρονης, ως ένας τρόπος έκφρασης της ειρωνείας ή της απόδοσης του φόρου τιμής.

Αλλαγές στο καλλιτεχνικό απόρρητο
---------------------------------

Η σύγχρονη σχολή τατουάζ επίσης θεωρείται πως αντιπροσωπεύει την αλλαγή της στάσης των καλλιτεχνών στην ανταλλαγή πληροφοριών σχετικά με τη δουλειά και τις τεχνικές τους.  Οι καλλιτέχνες της παλιάς σχολής συχνά προστάτευαν τη δουλειά τους κατά τη διάρκεια των δεκαετιών του 1970 και 1980 επειδή φοβόντουσαν μην τη χάσουν από ανταγωνιστές, γεγονός που εμπόδιζε την καινοτομία. Οι καλλιτέχνες της σύγχρονης σχολής ήταν πιο ανοιχτοί στην ανταλλαγή πληροφοριών και προσπαθούσαν, να ξεπεράσουν τα μέχρι τότε όρια του τατουάζ, πράγμα που εξηγεί την ένταση που υπήρξε μεταξύ παλαιών και νέων καλλιτεχνών τατουάζ. Σε σχέση με αυτήν την αλλαγή οι παραδοσιακοί καλλιτέχνες σχολιάζουν πως «το τατουάζ έχασε κάποια από τη γοητεία του» σε αντίθεση με τους νέους που υποστηρίζουν πως αυτό το άνοιγμα υπήρξε προοδευτικό.

Παραπομπές
----------

1. 1 2  Wilton, John (1991). «Towards an Understanding of Skin Art». Στο: Blandy, Doug· Congdon, Kristin G. *Pluralistic approaches to art criticism*. Bowling Green, Ohio: Bowling Green State University Popular Press. σελ. 81. ISBN 0879725435.
2. 1 2  Miller, Jean-Chris (1997). *The body art book: a complete, illustrated guide to tattoos, piercings, and other body modifications* (Berkley trade pbk. έκδοση). New York: Berkley Books. σελ. 61. ISBN 042515985X.
3. 1 2 3  Reardon, John (2008). *The complete idiot's guide to getting a tattoo*. Indianapolis, IN: Alpha Books. σελ. 44–45. ISBN 1592577253.
4. ↑  DeMello, Margo (2014). *Inked: Tattoos and Body Art around the World*. ABC-CLIO. σελ. 476. ISBN 1610690761.
5. ↑  DeMello 2014, σελ. 475.
6. ↑  «Tattoos by Scotty Munster». *Inked Magazine*. Quadra Media. Ανακτήθηκε στις 1 Οκτωβρίου 2014.
7. ↑  Levy, Janey (2009). *Tattoos in modern society* (1st έκδοση). New York: The Rosen Publishing Group. σελ. 41. ISBN 1404218297.
8. ↑  «Tattoos by Kelly Doty». *Inked Magazine*. Quadra Media. Ανακτήθηκε στις 1 Οκτωβρίου 2014.
9. ↑  Green, Terisa (2012). «Category Tattoo Index». *The Tattoo Encyclopedia*. Simon and Schuster. ISBN 1471108619.
10. 1 2  Libassi, Matt. «A Guide to Tattoo Styles». *Fox News Magazine*. FOX News Network. Αρχειοθετήθηκε από το πρωτότυπο στις 4 Μαρτίου 2016. Ανακτήθηκε στις 1 Οκτωβρίου 2014.
11. ↑  Levy 2009, σελίδες 38,41.
12. ↑  Griffith, Matt. «Tattoo Styles and Trends». *Skin Artists Magazine*. Αρχειοθετήθηκε από το πρωτότυπο στις 27 Μαρτίου 2014. Ανακτήθηκε στις 2 Οκτωβρίου 2014.
13. ↑  MacKendrick, Karmen (2004). *Word made skin : figuring language at the surface of flesh* (1st έκδοση). New York: Fordham Univ. Press. σελ. 133. ISBN 0823224074.
14. 1 2  Miller 1997, σελίδες 61–62.
15. 1 2  Hudson, Karen L. (2009). *Living canvas your total guide to tattoos, piercings, and body modification*. Berkeley, Calif.: Seal Press. σελ. 12–13. ISBN 0786744839.

Εξωτερικοί σύνδεσμοι
--------------------

* Φωτογραφίες με τατουάζ της σύγχρονης σχολής

|  |  |  |  |  |  |  |  |  |  |  |  |  |  |  |  |  |  |  |  |  |  |  |
| --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- |
| 

| π • σ • ε
Τατουάζ |
| --- |
|  |
| Θέματα | 
* Ιστορία
* Κίνδυνοι για την υγεία
* Θρησκευτικές προεκτάσεις
* Αφαίρεση
 |
|  |
| Κατηγορίες | 
* Ιατρικά
* Μόνιμο μακιγιάζ
* Προσωρινά
 |
|  |
| Διαδικασία | 
* Καλλιτέχνες
* Μελάνι
* Μηχανή
 |
|  |
| Τεχνοτροπία | 
* Μιανμάρ
* Ιρεζούμι (Ιαπωνία)
* Τα μόκο (Μαορί, Νέα Ζηλανδία)
* Μαρκέζαν
* Μαλού/Πι'α (Σαμόα)
* Γιάντρα (Καμπότζη/Λάος/Βιετνάμ)
* Βόρνεο
* Κλασικά
* Σύγχρονα
* Χελιδόνι
* Ναυτικά
* Φυλακής
* Μαύρο και γκρι
* Φλας
 |
|  |
| Μέρος στο σώμα | 
* Ολόσωμα
* Γεννητικών οργάνων
* Κάτω τμήμα πλάτης
* Τριχωτό κεφαλής
* Μανίκι
* Θηλές
* Βολβός ματιού
* Κερατοειδής χιτώνας ματιού
 |
|  |
| Άλλο | 
* Τατουάζ αμαλγάματος Τατουάζ ομάδας αίματος των SS
 |
|  |
| Νομικό πλαίσιο | 
* Ευρωπαϊκή Ένωση
* Ηνωμένες Πολιτείες της Αμερικής
 |

 |